Drektig sebra drept av neshorn i dansk dyrepark
Med selve nesehornet sitt som våpen, gikk nesehornet til angrep på den drektige sebraen, skriver Ekstra-Bladet. Hendelsen fant sted i dyreparken Ree Park i Ebeltoft øst for Aarhus torsdag, rett foran øynene på en flokk barn som var ute på et såkalt safaritog. Barna skal ha sett det hele på kort avstand.Nesehornet gikk til angrep med å stange sebraen i magen med hornet sitt, før den dyttet sebraen ut i en liten innsjø. - Her gikk sebraen i sjokk og sank til bunns. Uheldigvis skjedde dette foran noen av våre yngste besøkende, sier direktør i Ree Park, Jesper Stagegaard, til Ekstra-Bladet. Stagegaard forteller til avisen at nesehornet vanligvis er svært snilt, men at det kan gå inn i en såkalt blodrus. En teori er at nesehornets sinne ble utløst av lukten av den drektige sebraen. - Lukten av blod eller fostervann er skremmende for «Thabo», som ikke er vant til denne lukten fra savannen, mener Stagegaard.Ifølge et vitne Ekstra-Bladet har snakket med, skal en flokk sebraer ha terget nesehornet forut for angrepet. - Nesehornet jaket sebraene i lang tid, og vi trodde det hele var bare for moro skyld og at sebraene styrte det hele. Men så blir dyrene mer og mer aggressive, og nesehornet begynner å stikke hodet inn under sebraen, sier Charlotte Ravn til Ekstra Bladet.
Med en flokk barn som vitner, gikk nesehornet «Thabo» til et voldsomt angrep på en sebra i Ree Park i Ebeltoft.